

# KILPAILUKUTSU Sipoon Syysajo 2020

Autoliiton Helsingin seudun osasto ry järjestää AL-Sport Tasanopeuden Cup -sarjaan kuuluvan tasanopeuskilpailun lauantaina 10.10.2020 Keravalla nimellä Sipoon Syysajo 2020. Kilpailulupanumero:

# YLEISTIEDOT

Kilpailutoimisto sijaitsee Neste K Keravan huoltoaseman kahviossa. Kilpailun kokonaispituus on n. 195 km. Reitin varrella on yksi lyhyt tauko (tankkausmahdollisuus) ja yksi pidempi kahvitauko. Tasanopeuskokeita ajetaan sekä yleisillä, että yksityisillä teillä. Kilpailun lähtö ja maali ovat samassa paikassa kuin kilpailutoimisto. Palkinnot jaetaan maalipaikalla kilpailun päätyttyä ja tulosten tultua hyväksytyiksi.

Kilpailuluokat:

* Historic-autot ikäkausi J2 tai aiempi (luokiteltu ennen 1991)
* Modernit autot

Historic-luokkaan osallistuvilla autoilla on oltava joku seuraavista asiakirjoista:

* FIA Historic Technical Passport
* FIA Historic Regularity Car Pass
* Identity Card issued by an ASN
* FIVA Identity Card

Ajanseurantaan käytetään Garmin Glo -laitteita. Matkat on mitattu nelivetoisen auton pyörästä.

Osallistumismaksu 100,- € / autokunta, mikä maksetaan käteisellä paikan päällä.

Kilpailijoilta vaaditaan kilpailijalisenssi. Paikan päällä voi lunastaa 25,- € / hlö hintaisen tutustumislisenssin.

Jokaisen, joka haluaa osallistua, pitää ilmoittautua 5.10.2020 klo 23:59 mennessä AL-Sport-nettisivuja käyttäen ([https://www.autoliitto.fi/lomake/tasanopeus-ilmoittauminen-regularity-entry](https://nam04.safelinks.protection.outlook.com/?url=https%3A%2F%2Fwww.autoliitto.fi%2Flomake%2Ftasanopeus-ilmoittauminen-regularity-entry&data=02%7C01%7C%7Cf3ca260018044bf49f3708d6c2316e71%7C84df9e7fe9f640afb435aaaaaaaaaaaa%7C1%7C0%7C636909914891407117&sdata=6suWpLuxS7rHRcF6GvLg%2FPSdxNlbGIdFm9%2BbJH8N9DA%3D&reserved=0)).

Osallistujaluettelo ja lähtöajat julkaistaan 7.10.2020 [AL Helsingin Seudun osaston sivuilla](https://www.autoliitto.fi/paikallisosastot/helsingin-osasto/tasanopeus).
Kilpailun sähköposti: tasanopeus.alhelsinki@gmail.com.

Tasanopeuskilpailuihin ilmoittautuneiden tietoja voidaan julkaista, ennen kilpailun alkua, kilpailua ja sen mielenkiintoa tukevaa tarkoitusta varten järjestäjän ja AL-Sportin julkaisuissa. Ilmoittautumalla kilpailuun osallistuja ymmärtää myös, että kilpailun lopputulokset voidaan julkaista AL-Sportin julkaisuissa kilpailua ja sen mielenkiintoa tukevaa tarkoitusta varten.

Ilmoittautumalla kilpailuun kilpailija antaa suostumuksensa sille, että häntä voidaan kuvata kilpailussa ja kuvia tai videoita voidaan julkaista järjestäjän ja AL-Sportin julkaisuissa (esimerkiksi nettisivuilla, sosiaalisessa mediassa, YouTubessa ja painetussa lehdessä) kilpailun mielenkiintoa järjestäjän ja AL-Sportin toimintaa tukevaa tarkoitusta varten.

# KILPAILUN KULKU 10.10.2020

10:00 Kilpailutoimisto Neste K Keravalla avataan ja ilmoittautumiset alkavat

10:05 Katsastus alkaa

11:02 Tiekirjojen ym. materiaalin jako tuntia ennen kunkin lähtöaikaa

11:40 Kuljettajakokous

12:02 Ensimmäinen kilpailijapari lähtee reitille

 HUOM. Mittarintarkastusmatka on kilpailun ensimmäisellä jaksolla.

16:45 Ensimmäinen kilpailijapari maaliin

17:30 Tulokset julkaistaan maalipaikalla ilmoitustaululla. Palkintojenjako

Ajossa noudatetaan AL-Sport Tasanopeuden 2020 sääntöjä.

TERVETULOA!

Järjestelytoimikunta

Järjestelytoimikunta:

Kilpailunjohtaja Juha Tammisto 040 866 3803

Apulaisjohtaja Terho Havumäki

Kilpailun sihteeri Eeva Wetterstrand-Pihola

Raportoiva tarkkailija Jorma Aksela

Katsastus Juha Nurminen

Reittijohtaja Lasse Fleege

Turvallisuuspäällikkö Petri Staack

Tuloslaskenta Jukka Aromaa

Kilpailun lähtö- ja maalipaikka:

Neste K Kerava

Alikeravantie 25, 04250 Kerava Helsingin Seudun osasto